craciuncg/RoMedQA_v2 huggingface dataset:
Despre procesele care au loc la nivelul nefronului se pot afirma următoarele:
1. reabsorbția asigură trecerea unor cantități variabile de apă, săruri și alte molecule din lumenul tubului în capilarele peritubulare
2. secreția tubulară este un proces activ prin care acidul uric, creatinina, amoniacul, ionii de hidrogen și unele antibiotice trec în tubul contort distal
3. filtrarea favorizează trecerea celulelor sanguine și a proteinelor în capsula Bowman
4. reabsorbția apei în tubul contort proximal este consecința gradientului osmotic creat de reabsorbția sărurilor
5. secreția apei la nivelul tubilor colectori depinde de prezența unui mediu hiperton în interstițiul medularei renale
Răspuns corect: 124
Edemele:
1. pot fi produse din cauza scăderii volumului extracelular în urma retenției de lichide din insuficiența renală
2. sunt cauzate de cantitatea mare de proteine din sânge
3. se caracterizează printr-o cantitate anormală de lichid acumulată în spațiul interstițial
4. pot fi cauzate de o boală hepatică
5. niciun răspuns corect
Răspuns corect: 34
Alegeți afirmațiile FALSE despre nervul trigemen:
1. fibrele preganglionare din nucleii trigeminali ai trunchiului cerebral merg prin ramura mandibulară
2. asigură inervația senzitivă pentru pielea feței
3. originea aparentă se găsește în șanțul ponto-mezencefalic
4. cele trei ramuri conțin dendrite și axoni ai neuronilor din ganglionul trigeminal
5. niciun răspuns corect
Răspuns corect: 134
Substratul anatomic responsabil de secreția enzimelor digestive este reprezentat de:
1. epiteliul secretor exocrin al pancreasului și pentru α amilază, fosfolipază și colesterol-lipază
2. hepatocite pentru bilă
3. glandele salivare pentru α amilaza inactivată de pH-ul intragastric scăzut
4. microvilii celulelor epiteliale intestinale care asociază peptidaze, dizaharidaze și lipază, secretate în lumenul intestinal
5. glandele pilorice pentru secreția de gastrină
Răspuns corect: 13
Despre structurile cu rol de fixare a componentelor sistemului reproducător feminin este adevărat că:
1. mesovariumul leagă ovarele de ligamentul larg
2. o dedublare a peritoneului contribuie la fixarea canalului de naștere de pereții laterali ai cavității pelvine
3. ovarul se interpune între ligamentul suspensor și ligamentul ovarian
4. vasele ovariene sunt acoperite de ligamentul larg
5. niciun răspuns corect
Răspuns corect: 13
La începutul sistolei ventriculare drepte:
1. valvele semilunare aortice sunt deschise
2. valva tricuspidă se închide
3. valvele semilunare pulmonare sunt închise
4. valva mitrală se deschide
5. niciun răspuns corect
Răspuns corect: 23
Se pot găsi în materiile fecale în mod normal:
1. chilomicroni
2. potasiu
3. proteine
4. colecistokinină
5. niciun răspuns corect
Răspuns corect: 23
Despre mușchiul mare dorsal putem afirma:
1. se află lateral de aponevroza lombară
2. conține și celule musculare modificate
3. prezintă elasticitate
4. primește fibre nervoase ce pot induce reacții vasomotorii
5. niciun răspuns corect
Răspuns corect: 1234
Forma fibrelor din mușchiul cardiac este:
1. alungită, cu capete ascuțite
2. alungită, ramificată
3. alungită, cilindrică
4. alungită, fusiformă
5. niciun răspuns corect
Răspuns corect: 23
Care dintre următoarele vitamine influențează activitatea sistemului nervos:
1. tiamina
2. nicotinamida
3. piridoxina
4. tocoferolul
5. niciun răspuns corect
Răspuns corect: 12
La ce vârstă apare premolarul secundar bicuspid:
1. 11-14 ani
2. 12-14 ani
3. 11-12 ani
4. 10-12 ani
5. niciun răspuns corect
Răspuns corect: 34
Fibrele corticospinale au următoarele caracteristici:
1. se termină la nivelul neuronilor multipolari medulari
2. pot ajunge la originea reală a unor nervi cranieni
3. străbat cordoanele laterale și anterioare medulare
4. sunt fibre de proiecție corticală
5. niciun răspuns corect
Răspuns corect: 1234
Selectați răspunsurile false referitoare la scheletul capului:
1. se articulează cu axisul, formând o pârghie de ordinul I, la nivelul căreia acționează și mușchii cefei
2. adăpostește segmentul central al tuturor analizatorilor, cu excepția analizatorului olfactiv
3. conține oasele bazei craniului, dezvoltate prin osificare desmală
4. este format din 8 oase, dintre care 4 perechi: parietal, temporal, maxilar, palatin
5. viscerocraniul conține oase neperechi: vomerul și un os dezvoltat parțial prin osteogeneză de membrană
Răspuns corect: 1234
Următoarele afirmații privind gonada masculină sunt adevărate:
1. tubii drepți se continuă cu rețeaua testiculară
2. vascularizația sa este asigurată de ramuri din artera iliacă externă
3. celulele interstițiale Leydig secretă testosteron, cu efect anabolizant proteic
4. spermatogeneza se realizează la nivelul tubilor seminiferi contorți
5. reglarea secreției de testosteron se face sub influența LTH-ului hipofizar
Răspuns corect: 134
Lichidul extracelular conține:
1. o cantitate mare de bicarbonat și ioni organici
2. o cantitate mare de sodiu și bicarbonat
3. o cantitate mică de potasiu și clor
4. o cantitate mică de potasiu și magneziu
5. niciun răspuns corect
Răspuns corect: 24
Despre fiziologia sistemului endocrin se poate afirma că:
1. hormonul secretat de celulele beta este secretat postprandial
2. glucagonul stimulează glicogenoliza în toate celulele organismului
3. hormonul format din 191 de aminoacizi intensifică procesele de transcripție-translație
4. hipotalamusul superior comunică cu adenohipofiza prin sistemul port vascular
5. niciun răspuns corect
Răspuns corect: 13
În ciclul Krebs, CO2 se formează prin transformarea:
1. acidului oxalacetic în acid citric
2. succinil CoA în acid succinic
3. acidului α cetoglutaric în succinil CoA
4. acidului izocitric în acid α cetoglutaric
5. niciun răspuns corect
Răspuns corect: 34
Selectați afirmațiile corecte referitoare la analizatorul gustativ:
1. pe cale indirectă, impulsurile sunt conduse lent și proiectate cortical, în mod difuz și nespecific
2. fibrele gustative, cu origine în ganglionii anexați nervilor VII, IX, XII, se proiectează în nucleul solitar din bulb
3. la polul apical al celulelor gustative sosesc terminații nervoase ale protoneuronului
4. receptorii gustativi sunt localizați în toate papilele gustative de pe suprafața limbii
5. aria gustativă este situată în partea inferioară a girului postcentral
Răspuns corect: 15
Mihai este prins copiind în timpul examenului de admitere și este rugat să părăsească sala. Ce efecte ale SNV simpatic pot fi observate?
1. stimularea secreției unor glande aflate în dermul papilar
2. modificările vegetative induse în organism sunt mediate de fibre postganglionare lungi
3. accelerarea ritmului cardiac prin stimularea nodului atrioventricular
4. stimularea medulosuprarenalei
5. niciun răspuns corect
Răspuns corect: 24
Celulele exocrine ale pancreasului secretă:
1. nucleaze
2. fosfolipază
3. lecitină
4. HCO3-
5. niciun răspuns corect
Răspuns corect: 12
În componenta presinaptică a unei sinapse chimice se află:
1. organite cu rol în sinteza proteică
2. organite implicate în sinteza ATP
3. organitele implicate în metabolismul neuronal
4. organite specifice celulei nervoase
5. niciun răspuns corect
Răspuns corect: 24
Selectați afirmațiile greșite privind motoneuronii ɣ (gama):
1. participă la realizarea inervației somatomotorii a mușchiului striat
2. realizează sinapse cu dendritele neuronilor din ganglionii spinali
3. asigură inervația poțiunii periferice, necontractile, a fusului neuromuscular
4. sunt localizați la nivelul coarnelor anterioare ale măduvei spinării
5. monitorizează tensiunea produsă în tendoane, prevenind contracția excesivă a mușchiului
Răspuns corect: 235
Corpii Nissl:
1. se găsesc predominant în corpul celular al neuronilor
2. au rol preponderent în recuperarea presinaptică a neurotransmițătorilor
3. au rol în sinteza proteinelor
4. au rolul de a împacheta în vezicule proteinele și lipidele neuronilor
5. niciun răspuns corect
Răspuns corect: 13
Următoarele afirmații sunt corecte referitoare la nervul cranian X:
1. ultimele fibre ale acestuia se găsesc la nivelul 1/3 superioare a colonului descendent
2. stimulează activitatea glandei suprarenale
3. fibrele preganglionare fac sinapsă la nivelul ganglionului celiac, iar de la acest nivel, fibrele postganglionare stimulează activitatea gastrică
4. potențează printre altele activitatea resorbtivă a nefronului
5. niciun răspuns corect
Răspuns corect: 14
Neurotransmițătorii ajung prin exocitoză în fanta sinaptică pentru a influența următoarea celulă. Se notează: 1. acetilcolina, 2. norepinefrina, 3. dopamina, 4. serotonina, 5. GABA, 6. glicina
1. 2, 4, 5, 6 se găsesc în măduva spinării
2. 1 este descompusă de o enzimă numită acetilenă
3. toți neurotransmițătorii se găsesc în creier
4. 2 și 3 fac parte dintr-o clasă de substanțe organice, numite catecolamine
5. niciun răspuns corect
Răspuns corect: 14
O celulă cu 46 de cromozomi bicromatidici se află în interfază în etapa în care se sintetizează centriolii. După câteva minute aceasta începe mitoza. Următoarele afirmații referitoare la ciclul celular sunt adevărate:
1. la finalul etapei în care se află celula noastră cromatina începe să se condenseze
2. înainte de a începe mitoza celula parcurge și etapa G2 unde începe formarea fusului de diviziune
3. la finalul diviziunii celulare rezultă două celule, fiecare cu câte 23 de cromozomi bicromatidici
4. în profază centriolii ajung la poli opuși și sunt înconjurați de microtubuli radiari
5. niciun răspuns corect
Răspuns corect: 24
Referitor la discul intercalar este adevărat că:
1. joncțiunile comunicante permit propagarea impulsului electric
2. nu se găsește la nivelul celulelor sistemului excitoconductor
3. conține doar joncțiuni comunicante
4. se găsește doar la nivelul mușchiului cardiac
5. niciun răspuns corect
Răspuns corect: 14
Selectați enunțurile corecte referitoare la controlul nervos al motilității tubului digestiv:
1. contracția musculaturii veziculare și relaxarea sfincterului Oddi sunt asigurate prin stimuli vagali
2. sfincterul cardia se contractă prin stimuli inițiați în aria motorie primară
3. contracția musculaturii netede a rectului este asigurată de impulsurile transmise prin nervii pelvieni
4. sistemul nervos enteric este responsabil de peristaltismul secundar esofagian
5. contracțiile inițiate la granița dintre fundul și corpul gastric sunt stimulate de acetilcolină și gastrină
Răspuns corect: 34
Despre acetilcolină se poate afirma:
1. poate fi eliberată de unii neuroni din encefal
2. descompunerea ei are loc în exteriorul sinapsei
3. absența colinesterazei potențează acțiunea acetilcolinei
4. absența colinesterazei reduce acțiunea acetilcolinei
5. niciun răspuns corect
Răspuns corect: 13
În procesul de absorbție, în capilarele sanguine ale vilozităților intestinale pătrund:
1. produși de degradare ai proteinelor, glucidelor și acizilor nucleici
2. lipide și trigliceride
3. acizi grași cu lanț scurt de atomi de carbon
4. monozaharide și acizi grași cu lanț lung de atomi de carbon
5. niciun răspuns corect
Răspuns corect: 13
Impulsurile nervoase pentru gustul umami trec prin:
1. nervul hipoglos
2. nervul glosofaringian
3. punte
4. bulb
5. niciun răspuns corect
Răspuns corect: 24
În ceea ce privește sistemul extrapiramidal, alegeți afirmațiile false:
1. fibrele strionigrice străbat puntea
2. are originea doar în etajele subcorticale
3. fibrele care ajung la mezencefal sunt fibre strionigrice, striorubrice și strioreticulate
4. căile extrapiramidale exercită control involuntar asupra musculaturii viscerale
5. de la nivelul nucleilor bulbari -olivari și vestibulari- se continuă fasciculele olivospinale și vestibulospinale
Răspuns corect: 124
Andrei are diabet zaharat, non insulino-dependent. Acesta decide să servească prânzul la cantină alături de colegii lui, uitând să își administreze medicația anti-diabetică. Despre procesele interne putem afirma că:
1. crește activitatea ATP-azei la nivelul tubului contort proximal
2. celulele aparținând SNC convertesc glicerolul în glucoză pentru a asigura nevoile energetice
3. nivelul scăzut de insulină favorizează lipoliza
4. printr-un mecanism de feedback negativ celulele beta pancreatice sunt stimulate să elibereze insulina
5. niciun răspuns corect
Răspuns corect: 14
Hormonii care stimulează creșterea organismului sunt:
1. hormonii corticosuprarenalieni
2. hormonii secretați de gonade
3. hormonii secretați de hipofiza posterioară
4. hormonii tiroidieni
5. insulina
Răspuns corect: 245
Țesutul conjunctiv lax:
1. menține integritatea organelor și conține fluide tisulare
2. conține mastocite care au granule citoplasmatice ce conțin printre altele o substanță cu rol în reacții alergice și inflamații
3. este cunoscut și sub denumirea de țesut conjunctiv reticulat
4. este localizat sub piele, în capsula din jurul rinichilor, sub majoritatea epiteliilor
5. niciun răspuns corect
Răspuns corect: 12
Stimularea fibrelor nervoase motorii vegetative parasimpatice determină următoarele efecte:
1. stimularea glicogenolizei hepatice
2. contracția mușchilor flexori în cazul acțiunii unui agent cauzator al durerii
3. contracția mușchiului ciliar pentru vederea de aproape
4. contracția porțiunilor periferice ale fibrelor intrafusale
5. contracția musculaturii vezicii biliare
Răspuns corect: 35
Maria a fost înțepată de o albină în deget, care s-a umflat și a devenit roșu. În această reacție au rol:
1. anticorpul IgE fixat pe suprafața mastocitelor
2. o celulă ale cărei granulații se colorează în roșu cu coloranți bazici
3. un anticorp care reprezintă 1% din totalitatea anticorpilor din ser și funcționează ca receptor al limfocitelor B
4. histamina
5. niciun răspuns corect
Răspuns corect: 14
Urina:
1. se acumulează într-un sac pliabil care are în componența sa epiteliu de tranziție
2. este formată prin trei procese realizate la nivel glomerular: filtrare, reabsorbție și secreție
3. la secreție crescută de ADH, densitatea urinei crește
4. este condusă de la baza vezicii urinare la exterior de către ureter
5. niciun răspuns corect
Răspuns corect: 13
Despre tendoane putem afirma:
1. aponevrozele sunt tendoane plate, subțiri
2. sunt extensii ale țesutului muscular ce învelesc fibrele musculare
3. mușchiul deltoid trece peste o articulație sferoidală
4. tendoanele sub formă de teci se atașează la fasciile altor mușchi
5. niciun răspuns corect
Răspuns corect: 14
Următoarele enunțuri despre regiunile anatomice importante ale cavității abdomino-pelvine sunt adevărate:
1. regiunea iliacă stângă este situată inferior față de hipocondrul stâng dar superior și median față de hipogastru
2. regiunea epigastrică este intersectată de planul mediosagital
3. flancul drept este situat cranial față de regiunea iliacă dar lateral față de hipogastru
4. regiunea ombilicală este situată median față de hipogastru și inferior față de regiunea epigastrică
5. hipocondrul stâng este situat superior față de hipogastru dar inferior față de cavitatea craniană
Răspuns corect: 235
Alegeți perechile de hormoni care au același efect:
1. prolactina și ocitocina
2. hormonul adrenocorticotrop și prolactina
3. hormonul adrenocorticotrop și hormonul melanocitostimulator
4. calcitonina și parathormonul
5. niciun răspuns corect
Răspuns corect: 23
Următoarele afirmații despre corecția viciilor de refracție sunt adevărate:
1. astigmatismul se corectează cu lentile torice
2. hipermetropia se corectează cu lentile biconvexe
3. astigmatismul se corectează cu lentile biconvexe
4. hipermetropia se corectează cu lentile biconcave
5. miopia se corectează cu lentile biconcave
Răspuns corect: 125
Selectați afirmațiile corecte referitoare la pigmenții vizuali:
1. cantitatea lor crește la întuneric și datorită resintezei acestora pe seama retinenului provenit din vitamina A
2. fac parte din structura membranei celulelor fotoreceptoare
3. se descompun în retinen și opsine ca urmare a expunerii mult timp la lumină puternică a celulelor fotoreceptoare
4. scăderea concentrației lor crește sensibilitatea ochiului la lumină
5. sunt de trei feluri în celulele receptoare cu conuri, fiind numiți rodopsine
Răspuns corect: 123
Țesutul cartilaginos:
1. cel elastic intră în structura epiglotei
2. este de cinci tipuri
3. cel fibros formează meniscuri articulare
4. este de tip fibros în tunica medie a venelor
5. niciun răspuns corect
Răspuns corect: 13
Despre talamus putem afirma:
1. este alcătuit din corpi neuronali
2. este localizat medial de fasciculul corticospinal încrucișat
3. primește aferențe de la nucleii vestibulari
4. este localizat posterior de hipotalamus
5. niciun răspuns corect
Răspuns corect: 1234
Următoarele afirmații sunt corecte:
1. eliminarea potasiului prin secreție tubulară este principala metodă de înlăturare a acestuia din organism
2. poliuria poate apărea în hipersecreție de vasopresină
3. ureterele au o lungime de aproximativ 15-20 cm
4. hiposecreția corticosuprarenalei poate provoca boala Addison
5. niciun răspuns corect
Răspuns corect: 14
Următoarele aspecte morfologice sunt caracteristice intestinului gros:
1. sfincterul anal extern este inervat de nervii pelvieni
2. prezintă apendicele vermiform și apendice epiploice
3. este inervat parasimpatic doar de nervul vag
4. este vascularizat de arterele mezenterice și arterele iliace interne
5. conține, la nivelul colonului, celule-țintă pentru aldosteron
Răspuns corect: 245
Tahicardia poate apărea în cazul hipersecreției:
1. hormonilor ce scad colesterolemia
2. neurohormonilor ce stimulează activitatea sistemului reticulat activator ascendent
3. hormonilor secretați de insulele Langerhans
4. hormonilor ce determină limfopenie
5. niciun răspuns corect
Răspuns corect: 12
Despre hormonul antidiuretic sunt adevărate enunțurile:
1. este transportat prin sistemul port hipotalamo-hipofizar
2. stimulează reabsorbția de apă la nivelul tubilor distali ai nefronului
3. este secretat de zona mediană a hipotalamusului
4. este eliberat în circulație de către neurohipofiză
5. niciun răspuns corect
Răspuns corect: 24
Următoarele procese se desfășoară la nivelul tubului contort distal:
1. crește permeabilitatea membranei celulelor din peretele tubului distal sub influența ADH-ului
2. hormonul antidiuretic favorizează osmoza apei din capilarele peritubulare spre lumenul tubului contort distal
3. secreția hormonilor sub influența ADH-ului
4. secreția tubulară este un proces activ
5. niciun răspuns corect
Răspuns corect: 14
Venele cave se diferențiază între ele prin:
1. relația cu diafragma
2. relația funcțională cu vena portă
3. drenarea fluxului limfatic
4. drenarea sângelui venos de la nivelul membrelor inferioare
5. participarea la circulația sistemică
Răspuns corect: 1234
Dintre mușchii membrului inferior:
1. mușchiul semimembranos aparține lojei posterioare a coapsei
2. mușchiul peronier scurt se găsește în loja laterală a coapsei
3. mușchiul cvadriceps este cel mai lung mușchi al membrului inferior
4. mușchiul adductor lung se găsește intern de mușchiul cvadriceps
5. mușchiul biceps femural se găsește în loja anteromedială a coapsei
Răspuns corect: 14
Următoarele afirmații referitoare la uter sunt adevărate:
1. prezintă o porțiune intermediară, istmul, care este localizată între corpul și colul uterin
2. perimetrul uterin este considerat stratul funcțional, cu modificări structurale atunci când se elimină odată cu sângerarea menstruală
3. este vascularizat de arterele uterine din care se desprind ramuri pentru vagin, trompele uterine și ovare
4. prezintă vene care se deschid în vena iliacă externă
5. este un organ musculos, cavitar și impar, interpus între trompele uterine și vagin
Răspuns corect: 135
Referitor la sistemul digestiv se pot afirma următoarele:
1. lobulul hepatic prezintă capilare sinusoide care se deschid în artera centrolobulară
2. peristaltismul secundar al esofagului este coordonat de sistemul nervos enteric
3. canalul cistic împreună cu canalul pancreatic principal Wirsung se deschid printr-un orificiu comun la nivelul duodenului
4. stimularea nucleului motor al nervului trigemen determină acțiunea de fragmentare a alimentelor
5. rețeaua vasculară de la nivelul vilozităților intestinale, printr-un mecanism reflex, poate crește cantitatea de sânge în timpul perioadelor de digestie
Răspuns corect: 245
Centrul de control respirator:
1. centrii respiratori monitorizează direct nivelul de CO2 din fluxul sanguin
2. este situat în diencefal și cuprinde părți din bulb și punte
3. zona pneumotaxică este responsabilă de depolarizarea nervului frenic
4. controlează ritmul respirației și amplitudinea mișcărilor din timpul respirației forțate
5. niciun răspuns corect
Răspuns corect: 34
Gastrina:
1. împreună cu secretina, controlează secrețiile pancreasului
2. este un hormon secretat de celulele enteroendocrine din stomac
3. controlează secreția celulelor parietale și principale din stomac
4. are rolul de a proteja peretele intestinului de autodigestie
5. niciun răspuns corect
Răspuns corect: 23
Alegeți asocierile corecte dintre procesele ce survin după fecundație și locul în care acestea se desfășoară:
1. formarea blastocistului - la nivelul istmului trompelor uterine
2. formarea morulei - la nivelul ampulei trompelor uterine
3. implantarea - în endometru, aproximativ la 5 zile după fecundație
4. etapa cu 4 celule - la nivelul corpului uterin
5. niciun răspuns corect
Răspuns corect: 13
Următoarele afirmații referitoare la membrana celulară sunt adevărate:
1. glicoproteinele și glicolipidele aflate în structura membranei celulare sunt puternic încărcate pozitiv
2. membrana conține glicoproteine și glicolipide atașate pe fața ei internă
3. este alcătuită din fosfolipide și proteine
4. prelungirile membranei celulare de tipul cililor se observă la nivelul epiteliului tubilor renali
5. prelungirile membranei celulare pot fi temporare și neordonate, ca de exemplu pseudopodele leucocitelor
Răspuns corect: 35
Referitor la plămâni este adevărat că:
1. cele mai mici bronhiole sunt cele respiratorii
2. expansiunea plămânilor crește doar volumul din alveole
3. pleura viscerală pătrunde în fisurile dintre lobi
4. fiecare lob pulmonar este deservit de către o bronhiolă
5. niciun răspuns corect
Răspuns corect: 13
Pulsul arterial:
1. este o manifestare acustică
2. apare ca urmare a creșterii bruște a presiunii sângelui
3. este o expansiune a peretelui toracelui
4. oferă informații privind frecvența cardiacă
5. se ȋnregistrează grafic sub formă de sfigmogramă
Răspuns corect: 245
Fața laterală a emisferelor cerebrale prezintă:
1. șanțul corpului calos
2. fisura laterală Sylvius
3. șanțul central Rolando
4. șanțul central Sylvius
5. scizura calcarină
Răspuns corect: 23
Obezitatea este produsă prin:
1. aport excesiv de glucide
2. sedentarism
3. scăderea ratei metabolismului
4. acțiunea insulinei
5. niciun răspuns corect
Răspuns corect: 1234
Corpusculii neurotendinoși Golgi:
1. sunt situați la joncțiunea mușchi-tendon
2. sunt diseminați printre fibrele musculare striate
3. ajută la prevenirea alungirii exagerate a mușchiului
4. monitorizează continuu tensiunea produsă în tendoane
5. transmit sensibilitatea dureroasă articulară
Răspuns corect: 134
Sistemul limfatic:
1. pe traiectul vaselor limfatice nu există valve
2. are în componența sa și organe specifice
3. limfa se supune forței gravitaționale
4. ia parte la funcția de nutriție a celulelor
5. niciun răspuns corect
Răspuns corect: 24
Despre circulația limfatică sunt corecte următoarele enunțuri:
1. canalul toracic este situat anterior de aortă
2. vasele limfatice prezintă la interior valve semilunare
3. în condiții normale preia un debit limfatic de 1 mL/minut
4. prezintă capilare cu poziție intermediară între sistemul arterial și cel venos
5. niciun răspuns corect
Răspuns corect: 23
Un neuron este stimulat cu stimuli de intensitate diferită. Stimulul A declanșează trei potențiale de acțiune succesive, stimulul B declanșează un singur potențial de acțiune, stimulul C nu declanșează niciun potențial de acțiune, iar stimulul D declanșează un singur potențial de acțiune. În cazul acestui experiment, intensitatea stimulilor poate fi:
1. B>A>D>C
2. B>D>A>C
3. A>B>D>C
4. A>D>B>C
5. niciun răspuns corect
Răspuns corect: 34